సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పాక్ సింగర్ అద్నాన్ సమీకి భారత పౌరసత్వం
పాకిస్థాన్‌కి చెందిన ప్రముఖ సింగర్ అద్నాన్ సమీకి భారత పౌరసత్వాన్ని కల్పిస్తున్నట్లు భారత ప్రభుత్వం ప్రకటించింది.
TNN | Updated:
Dec 31, 2015, 09:50PM IST
పాకిస్థాన్‌కి చెందిన ప్రముఖ సింగర్ అద్నాన్ సమీకి భారత పౌరసత్వాన్ని కల్పిస్తున్నట్లు భారత ప్రభుత్వం ప్రకటించింది. జనవరి 1, 2016 నుంచి అద్నాన్‌కి భారత పౌరసత్వం వర్తించనున్నట్లు కేంద్ర హోంశాఖ అధికారవర్గాలు తెలిపాయి. అక్టోబర్ 6న అందుకున్న మూడు నెలల పొడిగింపు వీసాపైనే అద్నాన్ భారత్‌లో వుంటున్నాడు. పాకిస్థాన్‌లోని లాహోర్‌లో పుట్టిన అద్నాన్.. 2001లో మార్చి 13న తొలిసారిగా భారత్ వచ్చారు. పాకిస్థాన్‌లోని ఇస్లామాబాద్‌లో వున్న భారత హై కమిషన్ వద్ద పొందిన ఒక సంవత్సరం కాలపరిమితగల విజిటింగ్ వీసాపై భారత్ వచ్చిన అద్నాన్ అప్పటి నుంచి ఇక్కడే వుండిపోయారు. ఎప్పటికప్పుడు తన వీసాని పొడిగింపచేసుకుంటూ భారత్‌లో వుంటున్న అద్నాన్‌కి ప్రస్తుతం పాకిస్థానీ పాస్‌పోర్టు గడువు కూడా ముగిసింది. దీంతో తాను భారత్‌లోనే నివసించేందుకు అవకాశం కల్పించాల్సిందిగా వేడుకుంటూ ఈ ఏడాది మే 26న అద్నాన్ కేంద్ర హోంశాఖకి దరఖాస్తు చేసుకున్నాడు. అద్నాన్ విజ్ఞప్తిపై మానవతా దృక్పథంతో స్పందించిన కేంద్ర హోంశాఖ అతడికి జనవరి 1 నుంచి భారత పౌరసత్వం వర్తిస్తుందంటూ ఆదేశాలు జారీచేసింది.